Symbol rozcestia O iných významoch výrazu *planetárna obrana* pozri *Mimozemská invázia*.

Symbol rozcestia O iných významoch výrazu *planetárna ochrana v zmysle ochrany pred kontamináciou mikroorganizmami* pozri *Planetárna ochrana*.
Umelecká predstava nárazu meteoritu do Zeme.
**Planetárna obrana**(angl. Planetary defense), al. protimeteorická ochrana Zeme (rus. противометеоритная защита), al. ochrana pred dopadom asteroidov (angl. Asteroid impact avoidance), sa zaoberá vyhľadávaním a identifikáciou nebezpečných objektov, od veľkosti väčších meteoritov až po planétky, ktoré by mohli naraziť do Zeme. Tiež skúma a testuje možnosti ich odklonenia z kolíznej dráhy so Zemou, alebo ich včasnú bezpečnú deštrukciu ešte pred vstupom do atmosféry, vyhodnocuje riziká neodvrátiteľných dopadov a navrhuje postupy v prípade krízovej udalosti, vrátane medzinárodnej spolupráce. 

Menej nebezpečné dopady, ako napríklad pád meteoritu v Čeljabinsku v roku 2013, sa vyskytujú šatisticky raz za 60 rokov. Výbuch meteoritu vtedy, zranil vyše 1500 ľudí a poškodil viac ako 7 000 budov. Dopady s väčšími následkami (vyhynutie dinosaurov) sa vyskytuje raz za milióny rokov. 

Na národnej úrovni v planetárnej obrane dominujú Spojené Štáty – Planetary Defense Coordination Office (PDCO). Význam PDCO potvrdzuje aj každoročne zvyšovaný rozpočet. Na medzinárodnej pôde planetárnu obranu rieši OSN (UNOOSA).

Impakt astronomického telesa
----------------------------

### Výskyt nebezpečných telies

Známe NEO - blízkozemské objekty pre rok 2018. Dráha Zeme je bielou.
V roku 2016 bolo známych 717 768 asteroidov s presne určenou dráhou. Z toho je 15 098 NEO (blízko-zemských objektov), čo sú 3 % z odhadovaného počtu. Pravdepodobnosť zrážky so Zemou je tým menšia, čím je vesmírny objekt väčší, a tým nebezpečnejšia, čím je rýchlejší.

### Dôsledky impaktu

Mikrometoeoroidy a malé meteoroidy, hoci dopadajú na Zem nepretržite, nepredstavujú vážnejšie riziko pre život na Zemi najmä vďaka ochrane atmosférou, kde pri prelete zhoria a na Zem dopadne len prach, alebo menšie kúsky. Väčšie telesá 4 m – 85 m obykle vybuchnú ešte pred dopadom na Zemský povrch. Ničivé následky väčšieho rozsahu môžme očakávať asi od veľkosti 20 m – 50 m. Napríklad Čeljabinský meteorit v roku 2013 mal odhadovanú veľkosť 15 – 17 m a pravdepodobnosť výskytu raz za 60 rokov. Telesá nad 85 m dopadajú na povrch Zeme a dôsledky môžu už mať globálny charakter. Pád meteoritu s veľkosťou nad 50 m môžme očakávať raz za 1000 rokov.

Techniky zabránenia dopadu
--------------------------

Ožarovanie telesa Slnečným žiarením fresnelovou šošovkou 
Schéma kooperácie impaktnej misie DART a monitorovacej misie AIDA
Medzi hlavné návrhy riešenia zabránenia zrážky telesa so Zemou patrí:

* Zmena dráhy telesa
	+ nárazom, t. j. zmena hybnosti
	+ gravitačným ťahačom
	+ raketovými motormi
	+ ožarovaním povrchu
	+ zmenou albeda telesa

* Zničenie telesa
	+ rozdrvenie (len pre menšie telesá)
		- rozdrvenie nárazom
		- rozdrvenie výbuchom
	+ odparenie laserom

Súčasné projekty
----------------

### Pozorovania

V súčasnosti sa vynakladá úsilie na zmapovanie a vyhodnotenie potencionálne nebezpečných blízko-Zemských objektov, angl. (near-Earth object, NEO). NASA má za cieľ objaviť 90 % NEO väčších ako 140 m do roku 2020.

### Technologické demonštrátory a testy

* Projekt DART (*Double Asteroid Redirection Test*) je skúšobná misia NASA, prebiehajúca od roku 2021, ktorej hlavným cieľom je dopad sondy na povrch mesiaca Dimorfos binárnej planétky 65803 Didymos s dôsledkom zmeny jeho obežnej dráhy. Planétka Didymos nie je pre Zem nebezpečná.
* Projekt AIDA je zrušená misia ESA, ktorá mala byť podpornou k projektu DART.
* Projekt HERA plánovaná misia ESA na odklonenie 50 m meteoritu.

Štúdie realizovateľnosti
------------------------

### Použitie jadrovej hlavice

Termonukleárna bomba B83
NASA vykonala štúdiu realizovateľnosti s posúdením dopadov na ochranu Zeme, pri odklonení asteroidu pomocou termonukleárnej hlavice B83, o sile 1,2 Mt TNT. Plánovaný šesť-násobný zásah v hodinových rozostupoch mal vytvoriť na povrchu asteroidu oblak plazmy, ktorá ako raketový motor spomalí asteroid a vychýli ho z jeho dráhy. Vzhľadom na malý účinok sa predpokaldá potreba zasiahnuť asteroid o veľkosti do 500 m najmenej dva roky pred kolíziou so Zemou.

Sci-fi
------

Téma protimeteorickej ochrany Zeme, s použitím atómovej bomby, bola spracovaná napríklad vo filme Armageddon (1998).

Referencie
----------

1. 1 2 3  správy, od autora: SSPA. *Slovenská spoločnosť pre vesmírnu politiku* [online]. vesmirnapolitika.sk, 2019-01-10, rev. 2019-04-05, [cit. 2021-03-22]. Dostupné online. [nefunkčný odkaz]
2. 1 2  ESA - projekt HERA, TASR. *ESA chce chrániť Zem pred meteoritmi. Zakladá vyše 100-miliónový projekt* [online]. fontech.startitup.sk, 2020-09-16, [cit. 2021-03-23]. Dostupné online.
3. ↑  Učebný program fyziky vysokých energií - protimeteorická ochrana Zeme,Кафедра «Физика высокотемпературных процессов». *РАБОЧАЯ УЧЕБНАЯ ПРОГРАММА-Физика высоких плотностей энергии* [online]. МИНИСТЕРСТВО НАУКИ И ОБРАЗОВАНИЯ РОССИЙСКОЙ ФЕДЕРАЦИИ, [cit. 2021-03-26]. Dostupné online. (po rusky)
4. 1 2 3  Ochrana našej planéty pred dopadom asteroidov san. Šéf NASA: Nebezpečné asteroidy blízko Zeme nie sú také zriedkavé, ako si myslíte. *Hospodárske noviny* (Bratislava: MAFRA Slovakia). Dostupné online [cit. 2021-03-22]. ISSN 1336-1996.
5. 1 2   *Do hľadania asteroidov majú teraz možnosť zapojiť sa aj študenti zo Slovenska* [online]. planetaria.sk, [cit. 2021-03-23]. Dostupné online.
6. ↑  Výpočet dôsledku dopadu meteoritu *Earth Impact Effects Program* [online]. impact.ese.ic.ac.uk, [cit. 2021-03-24]. Dostupné online. (po anglicky)
7. ↑  DUDLÁK SIDOROVÁ, Lenka. *PODCAST: Ako vznikla slnečná sústava a koľko stojí meteorit?* [online]. Bratislava: Centrum vedecko-technických informácií SR, 2020-07-15, [cit. 2021-03-24]. Dostupné online.
8. ↑  NASA, centrum štúdií NEO,  *Center for NEO Studies* [online]. cneos.jpl.nasa.gov, [cit. 2021-03-23]. Dostupné online. (po anglicky)
9. ↑   NASA plánuje zostreliť asteoid, COPPINGER, Rob. *NASA plans 'Armageddon' spacecraft to blast asteroid* [online]. flightglobal.com, 2007-08-03, [cit. 2021-05-06]. Dostupné online. (po anglicky)

Pozri aj
--------

* Zisťovanie nebezpečných asteroidov
* Impakt astronomického telesa

Iné projekty
------------

Commons
* Spolupracuj na Commons Commons ponúka multimediálne súbory na tému **Planetárna obrana**

Externé odkazy
--------------


|  |  |
| --- | --- |
| Portal | Astronomický portálPortál slnečná sústavaKozmonautický portál |

* NASA, obrana planéty Archivované 2018-08-10 na Wayback Machine (po anglicky)